כללי צער בעלי חיים (ניסויים בבעלי חיים)

{{ח:התחלה}}
{{ח:כותרת|כללי צער בעלי חיים (ניסויים בבעלי חיים), התשס״א–2001}}

{{ח:פתיח-התחלה}}
{{ח:תיבה|ק״ת תשס״א, 752|כללי צער בעלי חיים (ניסויים בבעלי חיים)|https://olaw.org.il/takanot/takanot-6101.pdf}}; {{ח:תיבה|תשס״ו, 661|תיקון|https://olaw.org.il/takanot/takanot-6473.pdf}}, {{ח:תיבה|701|תיקון|https://olaw.org.il/takanot/takanot-6474.pdf}}; {{ח:תיבה|תשפ״ד, 2412|תיקון|https://olaw.org.il/takanot/takanot-11269.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק צער בעלי חיים (ניסויים בבעלי חיים)#סעיף 4|סעיף 4(1), (2) ו־(4)}} {{ח:חיצוני|חוק צער בעלי חיים (ניסויים בבעלי חיים)|לחוק צער בעלי חיים (ניסויים בבעלי חיים), התשנ״ד–1994}} (להלן – החוק), ובאישור שר הבריאות, מתקינה המועצה לניסויים בבעלי חיים (להלן – המועצה) כללים אלה כדי להבטיח מזעור הסבל הנגרם לבעלי החיים ומניעת ניסויים מיותרים:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”הועדה“ – ועדה הנותנת היתר לניסוי לפי {{ח:חיצוני|חוק צער בעלי חיים (ניסויים בבעלי חיים)#סעיף 13|סעיפים 13}}, {{ח:חיצוני|חוק צער בעלי חיים (ניסויים בבעלי חיים)#סעיף 14|14}} {{ח:חיצוני|חוק צער בעלי חיים (ניסויים בבעלי חיים)#סעיף 19|או 19 לחוק}}, לפי הענין;
{{ח:ת|סוג=הגדרה}} ”היתר למוסד“ – היתר לעריכת ניסויים למוסד כאמור {{ח:חיצוני|חוק צער בעלי חיים (ניסויים בבעלי חיים)#סעיף 12|בסעיף 12 לחוק}};
{{ח:ת|סוג=הגדרה}} ”כללי NRC“ – החוברת ”Guide for the Care and Use of Laboratory Animals“, שמפרסמת המועצה הלאומית למחקר של ארצות הברית (NRC), והמצויה לעיון הציבור בספריית משרד הבריאות בירושלים, ובאתרי האינטרנט של {{ח:חיצוני|https://www.nap.edu/read/12910|המועצה הלאומית למחקר של ארצות הברית}} {{ח:חיצוני|https://www.health.gov.il|ומשרד הבריאות של ממשלת ישראל}}, כעדכונה מזמן לזמן;
{{ח:ת|סוג=הגדרה}} ”ניסוי“ – רצף הפעולות הקטן ביותר בבעל חיים ההכרחי להשגת מטרת הניסוי;
{{ח:ת|סוג=הגדרה}} ”ניסוי הכרוך בסבל מועט“ – כל אחד מאלה:
{{ח:תתת|(1)}} לקיחת ביופסיה או ניתוח קטן אחר בלא כאב משמעותי לאחריו;
{{ח:תתת|(2)}} החזקת בעלי חיים ערים בכלוב מגביל תנועה עד עשר דקות;
{{ח:תתת|(3)}} ניסויי התנהגות המלווים עקה מזערית;
{{ח:תתת|(4)}} השתלת צנתרים קבועים קטנים;
{{ח:תתת|(5)}} פעולות אחרות שרמת הסבל הנגרם בהן אינה עולה על זו הנגרמת מפעולות כאמור בפסקאות (1) עד (4).

{{ח:סעיף|2|היתר למוסד}}
{{ח:תת|(א)}} בקשה להיתר למוסד יגיש מנהל המוסד למועצה בכתב; בבקשה יצוין שם הרופא הווטרינר המועסק בו כאמור {{ח:חיצוני|חוק צער בעלי חיים (ניסויים בבעלי חיים)#סעיף 12|בסעיף 12(2) לחוק}}, ויצורף אליה קובץ הנחיות כנדרש {{ח:חיצוני|חוק צער בעלי חיים (ניסויים בבעלי חיים)#סעיף 12|בסעיף 12(1) לחוק}}.
{{ח:תת|(ב)}} המועצה תיתן היתר למוסד, לאחר שאישרה את קובץ ההנחיות שצורף לבקשה, ולאחר שהתקבל אישור וטרינר המועצה כי בביקור שערך במוסד מצא כי תנאי החזקת בעלי החיים במוסד עומדים בדרישות {{ח:פנימי|סעיף 4|סעיף 4}}.

{{ח:סעיף|3|היתר לניסוי|תיקון: תשפ״ד}}
{{ח:תת|(א)}} בקשה להיתר לעריכת ניסוי בבעלי חיים תוגש לועדה באמצעות הטופס העדכני שבמערכת המקוונת של המועצה לניסויים בבעלי חיים המופיעה באתר האינטרנט של משרד הבריאות, והחוקר הראשי יפרט בה פרטים בנושאים שלהלן, ויצרף אליה הצהרה שלו, כמפורט במערכת, בדבר עמידה בחובות לפי {{ח:חיצוני|חוק צער בעלי חיים (ניסויים בבעלי חיים)|החוק}}, ובכלל זה לפי כללים אלה, ולפי הנחיות שהמוסד קבע לפי {{ח:חיצוני|חוק צער בעלי חיים (ניסויים בבעלי חיים)#סעיף 12|סעיף 12 לחוק}}, וכן התחייבות כי יפנה לוועדה לקבלת אישורה לגבי כל שינוי באמור בבקשה:
{{ח:תתת|(1)}} פרטי המחקר שבמסגרתו מתבצע הניסוי (בסעיף קטן זה – המחקר);
{{ח:תתת|(2)}} פרטי החוקר הראשי שיבצע את הניסוי, ובכלל זה פרטי ההתקשרות עימו;
{{ח:תתת|(3)}} שותפים למחקר והכשרתם;
{{ח:תתת|(4)}} פרטי הניסוי ומהלכו;
{{ח:תתת|(5)}} מטרת הניסוי וסיבת השימוש בבעלי החיים לצורך המחקר;
{{ח:תתת|(6)}} פירוט בעלי החיים הדרושים לניסוי וכמותם;
{{ח:תתת|(7)}} נימוק לבחירה בבעל החיים;
{{ח:תתת|(8)}} תיאור מהלך הניסוי;
{{ח:תתת|(9)}} העדר אפשרות לשימוש בחלופות והבדיקה שנערכה בנושא;
{{ח:תתת|(10)}} כאב וסבל הצפויים לבעל החיים בשל הניסוי והשיטות והפעולות למזעורם;
{{ח:תתת|(11)}} גורלם הצפוי של בעלי החיים בתום הניסוי.
{{ח:תת|(ב)}} בקשה להיתר ניסוי כאמור, תוגש בידי החוקר הראשי שינהל את הניסוי שלגביו מבוקש ההיתר.
{{ח:תת|(ג)}} הועדה רשאית לדרוש ממגיש הבקשה פרטים נוספים הנראים לה דרושים לשם החלטה בדבר מתן היתר לניסוי.
{{ח:תת|(ד)}} הועדה רשאית לתת היתר לניסוי כמוצע בבקשה, לדחות את הבקשה, או לאשרה בשינויים, בתנאים או בסייגים.
{{ח:תת|(ה)}} הועדה תיתן היתר לניסוי רק אם השתכנעה כי יתקיימו בניסוי המבוקש הוראות {{ח:חיצוני|חוק צער בעלי חיים (ניסויים בבעלי חיים)|החוק}} וכללים אלה.

{{ח:סעיף|4|תנאי החזקה בבית חיות}}
{{ח:ת}} בעלי החיים בבית חיות יוחזקו בתנאים כמפורט בכללי NRC.

{{ח:סעיף|5|דרכי עריכת ניסויים}}
{{ח:ת}} כללי NRC יחולו על הפעולות המפורטות להלן:
{{ח:תת|(1)}} רכישה והובלה של בעלי חיים;
{{ח:תת|(2)}} ריסון פיזי של בעל החיים;
{{ח:תת|(3)}} זיהוי כאב;
{{ח:תת|(4)}} הרגעה והרדמה;
{{ח:תת|(5)}} המתת חסד של בעלי החיים.

{{ח:סעיף|6|ניסוי נוסף בבעל חיים שכבר נעשה בו ניסוי}}
{{ח:ת}} הועדה לא תיתן היתר לניסוי נוסף בבעל חיים שכבר נעשה בו ניסוי, זולת אם התקיים אחד מאלה:
{{ח:תת|(1)}} הועדה שוכנעה כי הניסוי שכבר נערך היה כרוך בסבל מועט; הוגשה בקשה להתיר ניסוי נוסף בבעל חיים שכבר נערך בו יותר מניסוי אחד, תשקול הועדה אם בהצטברות הניסויים הקודמים שנערכו בבעל החיים אין כדי להצדיק דחיית הבקשה;
{{ח:תת|(2)}} בעל החיים יורדם בתחילת הניסוי הנוסף ויומת בסופו בלי שיתעורר במהלכו.

{{ח:סעיף|7|שיקול כלכלי}}
{{ח:ת}} הועדה לא תיתן היתר לניסוי נוסף בבעל חיים בשל כך בלבד ששימוש בבעל חיים נוסף כרוך בהוצאה כספית ניכרת.

{{ח:סעיף|8|בחינת ההיתרים במועצה}}
{{ח:ת}} בכל שנה תקיים המועצה דיון מיוחד לבחינת ההיתרים לניסוי נוסף על פי {{ח:פנימי|סעיף 6|סעיף 6}} שניתנו בשנה שקדמה לה, כדי לבחון אם יש צורך בשינוי כללים אלה.

{{ח:סעיף|9|הכשרה בתחום מזעור הסבל באמצעות קורס}}
{{ח:תת|(א)}} ההכשרה בתחום מזעור הסבל לחיות מעבדה שהיא תנאי להסמכת עובד מוסד כחוקר מוסמך בידי מנהל מוסד, תהיה באמצעות קורס שיתקיים במסגרת מוסד, או באחת הדרכים כאמור {{ח:פנימי|סעיף 10|בסעיף 10}}.
{{ח:תת|(ב)}} המועצה תאשר קורס לאחר שקיבלה מן המוסד המקיים את הקורס את תכנית הלימודים בו, ושוכנעה כי יש בתכנית כדי להכשיר את החוקר בתחום מזעור הסבל לחיות מעבדה שניסויים בהן ייערכו בידו לאחר הסמכתו.
{{ח:תת|(ג)}} בסיום הקורס יקבע מנהל הקורס, על פי קני מידה אקדמיים, אם כל אחד ממשתתפיו עמד בדרישות הקורס.
{{ח:תת|(ד)}} הקורס יקנה לעוברים אותו הסמכה לערוך ניסויים במיני בעלי החיים שאליהם התייחס הקורס, ויהיה עליהם לעבור השתלמויות לשם קבלת הסמכה לעריכת ניסויים במינים נוספים של בעלי חיים.
{{ח:תת|(ה)}} הקורס יכלול נושאים אלה לפחות:
{{ח:תתת|(1)}} פירוט גורמים סביבתיים ומיקרוביולוגיים המשפיעים על ההתנהגות והביולוגיה של חיות מעבדה ודרך פעולתם;
{{ח:תתת|(2)}} סקירת קבוצות גנטיות עיקריות של חיות מעבדה והשפעתן על המחקר;
{{ח:תתת|(3)}} פירוט כללים אתיים בשימוש בבעלי חיים – התרומה למחקר המדעי, עקרונות היסוד בדבר צמצום מספר בעלי החיים בניסוי, מציאת חלופות לניסוי בבעלי חיים, ועידון דרכי הניסוי, עקרונות {{ח:חיצוני|חוק צער בעלי חיים (ניסויים בבעלי חיים)|החוק}}, והמערך האתי הנהוג בארץ ובמוסד;
{{ח:תתת|(4)}} תיאור מיני בעלי החיים שאליהם מתייחס הקורס;
{{ח:תתת|(5)}} משמעות ההחזקה בסוגי ציוד שונים, ואמצעי העשרה למחקר;
{{ח:תתת|(6)}} ביולוגיה והתנהגות של בעלי החיים וחשיבות משתנים אנטומיים שונים;
{{ח:תתת|(7)}} פירוט חומרים, מינונים ושיטות, למזעור הסבל, לשיכוך כאבים, להרדמה והמתת חסד;
{{ח:תתת|(8)}} פירוט שיטות הזרקה ולקיחת דגימות דם.
{{ח:תת|(ו)}} יושב ראש המועצה ימנה שני חברי המועצה בעלי מינוי אקדמי שיפקחו פיקוח מתמיד על רמת הלימודים בקורס; הוראה זו לא תחול על קורס הנתון לפיקוח אקדמי.

{{ח:סעיף|10|דרכי הכשרה נוספות}}
{{ח:תת|(א)}} {{ח:הערה|(פקע לפי {{ח:פנימי|סעיף 11|סעיף 11(ב)}}):}} מנהל מוסד רשאי, במקרים חריגים, לתת הסמכה לעובד המוסד, אם שוכנע כי לאותו עובד ניסיון רב שנים בעריכת ניסויים בבעלי חיים, ולפיכך הוא בקי בתחום מזעור הסבל לחיות מעבדה.
{{ח:תת|(ב)}} מנהל מוסד רשאי לתת לעובד המוסד הסמכה, אם עבר בהצלחה הדרכה מיוחדת של החוקר המוסמך הראשי העוסק באותו ניסוי (להלן – החוקר הראשי), בתיאום עם הרופא הווטרינר המועסק באותו מוסד על פי {{ח:חיצוני|חוק צער בעלי חיים (ניסויים בבעלי חיים)#סעיף 12|סעיף 12(2) לחוק}}; הדרכה זו תכלול לפחות:
{{ח:תתת|(1)}} הסבר בדבר הטיפול הנכון בחיות מעבדה, השימוש בחלופות, ומזעור הסבל של בעלי החיים הנתונים לניסויים;
{{ח:תתת|(2)}} הדגמה מעשית של הניסוי בבעלי חיים שבו יעסוק העובד;
{{ח:תתת|(3)}} עריכת שני ניסויים בבעלי חיים לפחות על ידי החוקר הראשי בנוכחות העובד.
{{ח:תת}} הסמכה כאמור תינתן לתקופה של שישה חודשים בלבד, לאחר שהחוקר הראשי חתם על התחייבות שלפיה כל ניסוי בבעלי חיים שיערוך העובד יהיה בפיקוחו ובאחריותו, והיא אינה ניתנת להארכה או לחידוש.
{{ח:תת|(ג)}} מנהל מוסד רשאי לתת לעובד המוסד הסמכה אם שוכנע, על יסוד מסמכים, כי הכשרה בתחום מזעור הסבל לחיות מעבדה, שקיבל העובד מחוץ לישראל, היא שוות ערך להכשרה בקורס כאמור {{ח:פנימי|סעיף 9|בסעיף 9}}.

{{ח:סעיף|11|תחילה ותוקף}}
{{ח:תת|(א)}} תחילתם של כללים אלה 30 ימים מיום פרסומם (להלן – יום התחילה).
{{ח:תת|(ב)}} תוקף {{ח:פנימי|סעיף 10|סעיף 10(א)}} שלוש שנים מיום התחילה.

{{ח:קטע2|תוספת|תוספת {{ח:הערה|(בוטלה)}}|תיקון: תשפ״ד}}

{{ח:חתימות|י״א בניסן התשס״א (4 באפריל 2001)}}
* '''שרגא סגל'''
יושב ראש המועצה לניסויים בבעלי חיים
* נתאשר.
'''ניסים דהן'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]